pythainlp/thaigov-v2-corpus-22032023 huggingface dataset:
วันพุธที่ 11 พฤษภาคม 2565
สธ.จับมือ ธกส.และฟอร์ท สมาร์ทฯ พัฒนาระบบสะสมผลงาน อสม.แลกรับสิทธิประโยชน์ผ่านแอปฯ “สมาร์ท อสม.”
กระทรวงสาธารณสุข ร่วมกับธนาคารเพื่อการเกษตรและสหกรณ์การเกษตร และบริษัท ฟอร์ท สมาร์ทฯ พัฒนาฟังก์ชันบริหารจัดการสิทธิประโยชน์ บนแอปพลิเคชัน “สมาร์ท อสม.” มุ่งสู่การรายงานผลงานของ อสม. ดิจิทัลเต็มรูปแบบ ลดการใช้กระดาษ
กระทรวงสาธารณสุข ร่วมกับธนาคารเพื่อการเกษตรและสหกรณ์การเกษตร และบริษัท ฟอร์ท สมาร์ทฯ พัฒนาฟังก์ชันบริหารจัดการสิทธิประโยชน์ บนแอปพลิเคชัน “สมาร์ท อสม.” มุ่งสู่การรายงานผลงานของ อสม. ดิจิทัลเต็มรูปแบบ ลดการใช้กระดาษ พร้อมสะสมแต้มแลกรับสิทธิประโยชน์จากเครือข่าย “บุญเติม” ในการซื้อสินค้าและบริการ
วันนี้ (11 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธกส.) นายพงษ์ชัย อมตานนท์ ประธานกรรมการบริหาร บริษัท ฟอร์ท สมาร์ท เซอร์วิส จำกัด (มหาชน) และนายณรงค์ศักดิ์ เลิศทรัพย์ทวี กรรมการผู้จัดการ บริษัท ฟอร์ท สมาร์ทฯ ร่วมแถลงข่าว “การบริหารจัดการสิทธิประโยชน์สำหรับ อสม. บนแอปพลิเคชัน สมาร์ท อสม.”
นายอนุทิน กล่าวว่า กระทรวงสาธารณสุข มีนโยบายพัฒนาระบบสุขภาพปฐมภูมิด้วยโครงการ 3 หมอ ให้คนไทยทุกครอบครัวมีหมอประจำตัว 3 คน โดยอสม.ซึ่งเป็นหมอคนที่ 1 ที่มีความใกล้ชิดกับประชาชนและชุมชนมากที่สุด จะต้องมีความรอบรู้ด้านสุขภาพและรู้เท่าทันเทคโนโลยี ดังนั้น ในปี 2565 กระทรวงสาธารณสุขจึงตั้งเป้าพัฒนาศักยภาพและยกระดับอสม. สู่การเป็นสมาร์ท อสม. โดยพัฒนาแอปพลิเคชัน “สมาร์ท อสม.” ช่วยให้การทำงานของ อสม.มีความสะดวก เข้าถึงข้อมูลด้านสุขภาพได้อย่างรวดเร็วและเชื่อถือได้ นอกจากนี้ ยังสนับสนุนการพัฒนาสิทธิประโยชน์และการเสริมสร้างแรงจูงใจในการปฏิบัติงานให้แก่ อสม. โดยร่วมกับ ธ.ก.ส. และบริษัท ฟอร์ทฯ พัฒนาระบบการบริหารจัดการสิทธิประโยชน์จากเครือข่ายของ “บุญเติม” บนแอปพลิเคชัน “สมาร์ท อสม.”ในรูปแบบของการสะสมผลงาน ให้ อสม.รายงานผลการปฏิบัติงานผ่านแอปพลิเคชัน “สมาร์ท อสม.” เพื่อสะสมแต้ม นำไปใช้ในการแลกรับสิทธิประโยชน์ต่าง ๆ ทั้งสินค้าอุปโภค บริโภคที่จำเป็น และบริการอื่น ๆ เช่น ส่วนลดค่าน้ำมัน ค่าบริการโทรศัพท์ เป็นต้น ถือเป็นอีกหนึ่งสวัสดิการที่ตอบแทนพี่น้อง อสม.ในการมีส่วนร่วมขับเคลื่อนในทุก ๆ ภารกิจของการส่งเสริมสุขภาพและคุณภาพชีวิตที่ดีของประชาชนอย่างยั่งยืน
ด้าน นพ.ธเรศ กล่าวว่า แอปพลิเคชันสมาร์ท อสม. เกิดจากความร่วมมือระหว่างภาครัฐและเอกชนที่มุ่งหวังในการสนับสนุนให้ อสม.สามารถปฏิบัติงานในฐานะหมอประจำบ้านที่มีความทันสมัย สามารถใช้สมาร์ทโฟนประจำตัวเป็นเครื่องมือในการบันทึกและส่งต่อข้อมูลที่เป็นปัจจุบันไปยังหน่วยบริการสาธารณสุข เพื่อการเฝ้าระวัง ป้องกัน ควบคุมโรค และดูแลสุขภาพของประชาชนในชุมชน อีกทั้งเปลี่ยนการรายงานผลการปฏิบัติงานทางกระดาษ ให้เป็นการรายงานผลผ่านแอปพลิเคชัน ช่วยลดปัญหาโลกร้อน และลดปริมาณขยะ แสดงถึงความเป็นสมาร์ท อสม.อย่างเต็มรูปแบบ ซึ่งแพลตฟอร์มนี้จะเป็นเครื่องมือสำคัญในการปฏิบัติงานเพื่อมุ่งสู่การเป็นสมาร์ท อสม.อย่างเต็มรูปแบบ ปัจจุบันมี อสม.ลงทะเบียนเข้าใช้งานแล้วกว่า 490,815 คน คิดเป็นร้อยละ 47.21 จึงขอเชิญชวน อสม.ที่เหลือดาวน์โหลดและลงทะเบียนเข้าใช้งาน เพื่อจะได้เข้าถึงข่าวสาร ความรู้ และสิทธิประโยชน์ต่าง ๆ ได้อย่างรวดเร็ว และเพิ่มประสิทธิภาพการทำงานได้ดียิ่งขึ้น
********************************** 11 พฤษภาคม 2565
วันพฤหัสบดีที่ 30 มิถุนายน 2565
เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3
เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3
วันนี้ (29 มิถุนายน 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3 ซึ่งจัดขึ้นเพื่อเป็นกำลังใจแก่องค์กร หรือบุคคล และผลิตภัณฑ์ ที่มีผลการดำเนินงานยอดเยี่ยมและโดดเด่นในด้านต่าง ๆ ที่สามารถยกระดับปรับตัวทางธุรกิจให้เหมาะสมกับสถานการณ์ได้ และมีนายภาสกร ชัยรัตน์ รองอธิบดีกรมส่งเสริมอุตสาหกรรม ร่วมเป็นเกียรติ ณ โรงแรมแบงค็อก แมริออท สุขุมวิท (สุขุมวิท 57)
ทั้งนี้ เลขานุการรัฐมนตรีว่าการกระทรวงอุตสาหกรรม ได้กล่าวปาฐกถาพิเศษในหัวข้อ "ส่องเทรนอุตสาหกรรมขับเคลื่อนเศรษฐกิจ 2022"
ในตอนหนึ่งว่า การปรับตัวของภาคธุรกิจอุตสาหกรรมให้สอดรับกับเทรนด์สำคัญที่ขับเคลื่อนเศรษฐกิจในปี 2022 ผนวกกับสถานการณ์โควิด-19 ที่คลี่คลายไปในทางที่ดีขึ้น ทำให้เห็นโอกาสของภาคอุตสาหกรรมไทยในการกลับมาเติบโตได้อีกครั้ง โดยกระทรวงอุตสาหกรรม จะร่วมเป็นอีกหนึ่งกลไกที่ช่วยส่งเสริม สนับสนุนให้ภาคเศรษฐกิจอุตสาหกรรมไทยก้าวไปข้างหน้าอย่างเข้มแข็งและมั่นคง ด้วยการดำเนินงานสำคัญที่สอดคล้องกับนโยบายรัฐบาล เช่น การพัฒนาอุตสาหกรรมตามโมเดลเศรษฐกิจ BCG การพัฒนาอุตสาหกรรมเป้าหมายที่มีศักยภาพ (S-Curve) และการขับเคลื่อนการพัฒนาอุตสาหกรรมยานยนต์ไฟฟ้า เป็นต้น
วันเสาร์ที่ 26 มีนาคม 2565
ส่งออกไทยยังรุ่ง! เดือน ก.พ. 65 ทำรายได้ 23,483.1 ล้านเหรียญสหรัฐ โต 16.2%
.....
กระทรวงพาณิชย์ เผยตัวเลขการส่งออกเดือน ก.พ. 65 ยังอยู่ในเกณฑ์ดี มีมูลค่าถึง 23,483.1 ล้านเหรียญสหรัฐ (ประมาณ 770,819 ล้านบาท) เพิ่มขึ้น 16.2% และยอดรวม 2 เดือนแรกของปี 65 มีมูลค่า 44,741.7 ล้านเหรียญสหรัฐ (ประมาณ 1,479,131 ล้านบาท) เพิ่มขึ้น 12.2% เกินเป้าที่ตั้งไว้ 3 - 4%
.
10 ตลาดส่งออกที่ขยายตัวสูงสุด ได้แก่ รัสเซีย อาเซียน ฮ่องกง เกาหลีใต้ สหรัฐฯ อินเดีย ไต้หวัน สหราชอาณาจักร CLMV และตะวันออกกลาง โดยปัจจัยสำคัญมาจากภาคการผลิตทั่วโลกขยายตัวต่อเนื่อง ซึ่งเป็นโอกาสสำหรับการส่งออกของไทย แต่ในเดือน มี.ค. - เม.ย. ยังคงต้องติดตามสถานการณ์รัสเซีย - ยูเครน อย่างใกล้ชิด
.
ขณะที่รัฐบาลเร่งเดินหน้ายุทธศาสตร์ “เกษตรผลิต พาณิชย์ตลาด” เพื่อขับเคลื่อนการส่งออก เน้นรายสินค้า เช่น ข้าว ที่ปีนี้คาดว่าจะส่งออกได้ไม่ต่ำกว่า 7 ล้านตัน รวมถึงสินค้าไก่ ที่มีตลาดเพิ่มในตะวันออกกลาง เช่น ซาอุดีอาระเบีย
#ไทยคู่ฟ้า#ร่วมต้านโควิด19
-------------------
วันจันทร์ที่ 27 ธันวาคม 2564
​PM: All variants of COVID-19 can be prevented if everyone cooperates and takes responsibility for themselves and society
​PM: All variants of COVID-19 can be prevented if everyone cooperates and takes responsibility for themselves and society
December 26, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has made an order for all public agencies to closely monitor the COVID-19 situation. Local administrative offices, in particular, are urged to tighten their COVID-19 preventive measures in accordance with the policy set by Center for COVID-19 Situation Administration (CCSA) in providing public services. Technologies should be applied to minimize personal contact that may increase infection risk.
According to the Government Spokesperson, the Prime Minister warned that the war against COVID-19 is not over yet, and everyone must take the matter as a national agenda, and strictly follow related public health measures. All variants of the COVID-19 can be prevented if everyone cooperates and take responsibility for themselves and the society.
วันอาทิตย์ที่ 3 ตุลาคม 2564
โฆษกรัฐบาลเผย​ "นายกฯ" มอบผู้ว่า ฯ เป็นผู้แทน มอบเงินช่วยเหลือครอบครัวเจ้าหน้าที่ตำรวจและอาสาสมัครทหารพราน เสียชีวิตจากเหตุความไม่สงบในพื้นที่ จ. นราธิวาส
โฆษกรัฐบาลเผย​ "นายกฯ" มอบผู้ว่า ฯ เป็นผู้แทน มอบเงินช่วยเหลือครอบครัวเจ้าหน้าที่ตำรวจและอาสาสมัครทหารพราน เสียชีวิตจากเหตุความไม่สงบในพื้นที่ จ. นราธิวาส
วันที่ 3 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผยว่า วานนี้ ( 2 ต.ค. 64) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มอบหมายให้นายไกรศร วิศิษฎ์วงศ์ ผู้ว่าราชการจังหวัดนครศรีธรรมราช เป็นผู้แทน นำเงินช่วยเหลือไปมอบให้กับครอบครัว อส.ทพ. วัฎจักร พรหมนุ้ย ที่เสียชีวิตจากเหตุการณ์ความไม่สงบในพื้นที่ อ.ยี่งอ จ.นราธิวาส  ณ วัดควนยาว ต.เคร็ง อ.ชะอวด จ.นครศรีธรรมราช โดยมีนางวันดี พรหมนุ้ย มารดาของผู้เสียชีวิต เป็นผู้รับมอบ เพื่อเป็นขวัญและกำลังใจแก่ครอบครัวของผู้เสียชีวิต  ในการนี้ ยังมอบหมายผู้ว่าราชการจังหวัดชัยภูมิเป็นผู้แทน มอบเงินช่วยเหลือแก่ครอบครัว ร.ต.อ.ธีระศักดิ์ เครือคำ รอง สว.(สอบสวน) สภ.จะแนะ ที่เสียชีวิตจากเหตุการณ์เดียวกัน ณ​ วัดบุญเรือง บ้านโนนเห็ดไคล หมู่ที่ 5 ต.โนนกอก อ.เกษตรสมบูรณ์ จ.ชัยภูมิ ซึ่งนายราชันย์ ซุ้นหั้ว รองผู้ว่าราชการจังหวัดชัยภูมิ ในนามของนายไกรสร กองฉลาด ผู้ว่าราชการจังหวัดชัยภูมิ เป็นผู้แทนเดินทางไปมอบเงินช่วยเหลือครอบครัว โดยมีบิดา มารดาและญาติของผู้เสียชีวิต เป็นผู้รับมอบ
"นายกรัฐมนตรีฝากแสดงความเสียใจมายังครอบครัวผู้เสียชีวิตทั้งสองครอบครัว พร้อมให้จังหวัดดูแลพิธีบำเพ็ญกุศลอย่างสมเกียรติ ขณะเดียวกัน ได้สั่งการให้เจ้าหน้าที่เร่งติดตามจับกุมผู้กระทำความผิดมาดำเนินคดีตามกฎหมายอย่างเร่งด่วนด้วยแล้ว  ทั้งนี้ ยังฝากไปถึงเจ้าหน้าที่ทหาร ตำรวจ อาสาสมัครทุกนาย ในพื้นที่เสี่ยงภัย ขอให้ปฏิบัติหน้าทื่ด้วยความระมัดระวังยิ่งด้วย"  นายธนกรฯ กล่าว
-------------------------
วันอังคารที่ 19 กรกฎาคม 2565
รัฐมนตรีฯ สุริยะ นำคณะผู้บริหาร ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565
รัฐมนตรีฯ สุริยะ นำคณะผู้บริหาร ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565
วันนี้ (19 กรกฎาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565 เพื่อแสดงความจงรักภักดีและสำนึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
วันอาทิตย์ที่ 28 พฤศจิกายน 2564
นิพนธ์ เตือน จังหวัดภาคใต้ ฝั่งอ่าวไทย เสี่ยงน้ำท่วมฉับพลัน สั่งการ ปภ. ผู้ว่าฯ เฝ้าระวังอย่างเนื่อง หลังภาคใต้ยังเผชิญช่วงมรสุม
นิพนธ์ เตือน จังหวัดภาคใต้ ฝั่งอ่าวไทย เสี่ยงน้ำท่วมฉับพลัน สั่งการ ปภ. ผู้ว่าฯ เฝ้าระวังอย่างเนื่อง หลังภาคใต้ยังเผชิญช่วงมรสุม
เมื่อวันที่ 28 พฤศจิกายน 2564 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผยว่า กรมป้องกันและบรรเทาสาธารณภัย(ปภ.) กระทรวงมหาดไทย ได้มีการติดตามสภาวะอากาศในช่วงฤดูมรสุมของภาคใต้อย่างต่อเนื่อง ประกอบกับกรมอุตุนิยมวิทยาได้มีประกาศแจ้งรายงานว่า สถานการณ์ของการเกิดร่องมรสุมพาดผ่านภาคใต้ตอนล่าง และมรสุมตะวันออกเฉียงเหนือที่พัดปกคลุมอ่าวไทยและ ภาคใต้มีกำลังค่อนข้างแรง ทำให้ภาคใต้ทั่วทั้งภาคมีฝนตกหนักถึงหนักมากในบางพื้นที่มีผลกระทบจนตั้งแต่วันที่ 28 พฤศจิกายน - 1 ธันวาคม 2564 ทั้งนี้ ร่องมรสุมพาดผ่านภาคใต้ตอนล่าง ประกอบกับหย่อมความกดอากาศต่ำที่ปกคลุมบริเวณทะเลจีนใต้ตอนล่างจะเคลื่อนเข้าสู่แนวร่องมรสุมที่พาดผ่านบริเวณภาคใต้ตอนล่าง ในขณะที่มรสุมตะวันออกเฉียงเหนือกำลังค่อนข้างแรงพัดปกคลุมอ่าวไทยและภาคใต้ลักษณะเช่นนี้ทำให้ภาคใต้มีฝนเพิ่มขึ้น และมีฝนตกหนักถึงหนักมากบางแห่ง บริเวณจังหวัดชุมพร สุราษฎร์ธานี นครศรีธรรมราช พัทลุงสงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล ทำให้พื้นที่เสี่ยงภัยบริเวณดังกล่าวเสี่ยงอันตรายจากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากได้
สำหรับคลื่นลมบริเวณอ่าวไทยมีกำลังปานกลาง และมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร
นายนิพนธ์ กล่าวเพิ่มเติมว่า ได้กำชับให้ผู้ว่าราชการจังหวัดพื้นที่ภาคใต้ได้เร่งเตรียมความพร้อมทั้งเครื่องมือ เครื่องจักรกลสาธารณภัย และเจ้าหน้าที่ ในการเตรียมแผนเผชิญเหตุเพื่อช่วยเหลือพี่น้องประชาชนในพื้นที่เสี่ยงเกิดน้ำท่วมฉับพลันนอกจากนี้ ให้ปภ.ได้ติดตามสถานการณ์ เพื่อการบูรณาการกับหน่วยข้างเคียงอย่างทันท่วงที รวมทั้งแจ้งข่าวสารที่สำคัญและเร่งด่วนให้ประชาชนได้ทราบอย่างใกล้ชิด
วันศุกร์ที่ 19 พฤศจิกายน 2564
ชวนรู้จัก “ชะลอม” ตราสัญลักษณ์การเป็นเจ้าภาพเอเปค ปี 2565 ของไทย
....
เปิดตัวไปแล้วกับตราสัญลักษณ์ “ชะลอม” สำหรับการเป็นเจ้าภาพของไทยในการประชุมผู้นำเขตเศรษฐกิจเอเปคและการประชุมที่เกี่ยวข้อง ปี 2565 หลังจากที่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้ประกาศการเป็นเจ้าภาพเอเปคฯ ต่อจากนิวซีแลนด์ เมื่อวันที่ 12 พ.ย. 64 ภายใต้หัวข้อ “เปิดกว้างสร้างสัมพันธ์ เชื่อมโยงกัน สู่สมดุล”
.
ตราสัญลักษณ์ “ชะลอม” เป็นแนวคิดเส้นตอกไม้ไผ่ที่สอดประสานกันเป็นภาชนะ สัญลักษณ์การค้าขายของไทย และการสานที่มีความแข็งแรง คงทน เปรียบเสมือนความร่วมมือของสมาชิกเอเปค ออกแบบโดยนายชวนนท์ วงศ์ตระกูลจง นิสิตจุฬาลงกรณ์มหาวิทยาลัย
.
การเป็นเจ้าภาพเอเปค ปี 2565 นับเป็นโอกาสสำคัญของไทยที่จะได้แสดงบทบาทนำในการขับเคลื่อน กำหนดนโยบาย และทิศทางของภูมิภาคให้เป็นที่ประจักษ์ต่อประชาคมโลก รวมทั้งเป็นการขับเคลื่อนการฟื้นฟูประเทศจากวิกฤตโรคโควิด-19 ไปสู่อนาคตอีกด้วย
#ไทยคู่ฟ้า#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอาทิตย์ที่ 19 ธันวาคม 2564
สธ.พัฒนา “หมอพร้อม” แจ้งเตือนนัดหมายฉีดวัคซีนโควิดเข็มกระตุ้น
กระทรวงสาธารณสุข พัฒนา “หมอพร้อม” แจ้งเตือนนัดหมายฉีดวัคซีนโควิดเข็มกระตุ้น ย้ำหากมีประชาชนวอล์กอินมาให้ฉีดได้
วันนี้ (19 ธันวาคม 2564) นพ.ธงชัย กีรติหัตถยากร รองปลัดกระทรวงสาธารณสุข กล่าวว่า กระทรวงสาธารณสุขมีนโยบายฉีดวัคซีนเข็มกระตุ้นให้แก่ประชาชนที่ฉีดวัคซีนโควิด19 ครบ 2 เข็มตามช่วงระยะเวลาที่กำหนด โดยล่าสุด ผู้ที่ฉีดวัคซีนทั้งสูตรเดี่ยวและสูตรไขว้ครบ 2 เข็ม ช่วงเดือนสิงหาคม-กันยายน 2564 สามารถเข้ารับการฉีดวัคซีนเข็มกระตุ้นในเดือนธันวาคมนี้ และผู้ที่ฉีดครบช่วงเดือนกันยายน-ตุลาคม 2564 สามารถเข้ารับเข็มกระตุ้นได้ช่วงเดือนมกราคม 2565 โดยการนัดหมายฉีดวัคซีนเข็มกระตุ้น ได้ให้พัฒนาแพลตฟอร์ม “หมอพร้อม” เพื่อแจ้งเตือนและนัดหมายประชาชน เนื่องจากมีฐานข้อมูลของผู้รับวัคซีนในระบบอยู่แล้ว รวมถึงให้โรงพยาบาลทุกแห่งใช้ข้อมูลในระบบหมอพร้อมในการนัดหมายและประชาสัมพันธ์เชิญชวนประชาชนมารับวัคซีนเข็มกระตุ้นส่วนกรณีมีผู้วอล์กอินมาถึงโรงพยาบาลแล้ว ให้โรงพยาบาลดำเนินการฉีดวัคซีนให้ได้เลย ไม่ต้องนัดหมายมาใหม่
ทั้งนี้ ปัจจุบันมีผู้ใช้งานระบบหมอพร้อมจำนวน21.6 ล้านคน เป็นผู้ใช้งานผ่าน Line OA 9.2 ล้านคน ผ่านแอปพลิเคชัน 18 ล้านคน และใช้งานทั้ง 2 รูปแบบ 5.6 ล้านคน ผลสำรวจการใช้งานหมอพร้อมพบว่า มีความพึงพอใจมาก72% โดย 75% รู้สึกว่าดี มีประโยชน์ และความถี่ที่ได้รับข้อมูลกำลังดี โดยข้อมูลที่ต้องการจากหมอพร้อมคือ ข้อมูลวัคซีนและการป้องกันเชื้อโควิด 78% ข้อมูลบริการด้านสาธารณสุข สิทธิประโยชน์รักษาพยาบาล 77% ส่วนบริการที่ต้องการ คือ ตรวจสอบสิทธิการรักษา การแจ้งเตือนฉีดวัคซีน นัดตรวจคลินิกต่างๆ ในโรงพยาบาล ออกใบรับรองสุขภาพดิจิทัล (Digital Health Pass) ใบรับรองแพทย์ เป็นต้น
************************************19 ธันวาคม 2564
วันจันทร์ที่ 28 มิถุนายน 2564
เปิดหลักการกระจายวัคซีนโควิด-19 เน้นการควบคุมโรค
วันจันทร์ที่ 14 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกำหนดหลักการกระจายวัคซีนอย่างเท่าเทียมและมีประสิทธิภาพ โดยให้ทุกจังหวัดได้รับวัคซีนพร้อมกัน เพื่อให้เริ่มต้นได้พร้อมกัน แต่ในปริมาณที่แตกต่างกันตามจำนวนประชากร อายุ จำนวนผู้ติดเชื้อ กลุ่มเสี่ยง อาชีพ และลักษณะเฉพาะของพื้นที่ เช่น เป็นแหล่งท่องเที่ยว หรือเป็นย่านเศรษฐกิจที่สำคัญ เป็นต้น โดยจังหวัดจะเป็นผู้บริหารจัดการวัคซีนภายในจังหวัดเอง และทุกคนที่จองคิวไว้แล้วจะต้องได้รับวัคซีน โดยพยายามยึดวันจองเดิมให้ได้มากที่สุด หากมีการเปลี่ยนแปลงจะเร่งแก้ปัญหาโดยเร็ว ทั้งนี้ วัคซีนที่รัฐบาลจัดสรรให้ประชาชนจะทยอยเข้าประเทศมากขึ้นเรื่อยๆ เพื่อรองรับความต้องการของประชาชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 3 ตุลาคม 2564
ประกาศ ขสมก. ประจำวันที่ 3 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
ประกาศ ขสมก. ประจำวันที่ 3 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
1)​ พนักงานขับรถโดยสารธรรมดา สาย 156 เพศชายอายุ 31 ปี
2) พนักงานเก็บค่าโดยสารรถธรรมดา สาย 156 เพศหญิง อายุ 24 ปี
วันพุธที่ 8 ธันวาคม 2564
โฆษกประจำสำนักนายกรัฐมนตรี เปิดเผยการแจ้งเบาะแส ร้องทุกข์ผ่านช่องทาง 1111  จำนวน 58,344 เรื่อง
โฆษกประจำสำนักนายกรัฐมนตรี เปิดเผยการแจ้งเบาะแส ร้องทุกข์ผ่านช่องทาง 1111  จำนวน 58,344 เรื่อง ยุติได้แล้วกว่า 97.05 %  "นายกฯ " ฝากขอบคุณทุกกำลังใจ
วันนี้ 8 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยรายงานสถิติการแจ้งเบาะแสเรื่องร้องทุกข์และข้อเสนอแนะผ่านช่องทาง 1111 ของรัฐบาล ศูนย์บริการประชาชน สำนักงานปลัดสำนักนายกรัฐมนตรี รายงานตั้งแต่วันที่ 1 ตุลาคม - 6 ธันวาคม 2564 พบว่ามีการแจ้งเรื่องร้องทุกข์ ข้อเสนอแนะ และสอบถามข้อมูลทั้งหมด 58,344 เรื่อง แบ่งเป็น การร้องทุกข์ แจ้งเหตุ/แจ้งเบาะแสเรื่องทั่วไป 10,682 เรื่อง สอบถามข้อมูลและร้องทุกข์เกี่ยวกับ COVID-19 จำนวน 47,662 เรื่อง แยกออกเป็น เรื่องร้องทุกข์ COVID-19 จำนวน 2,603 เรื่อง และสอบถามข้อมูล COVID-19 จำนวน 45,059 เรื่อง สามารถยุติเรื่องได้แล้ว 56,623 เรื่อง คิดเป็นร้อยละ 97.05 และรอผลการพิจารณาอีก 1,721 เรื่อง คิดเป็นร้อยละ 2.95
นายธนกรยังเปิดเผยเพิ่มเติมว่า ในรอบสัปดาห์ที่ผ่านมา 5 อันดับเรื่องราวร้องทุกข์ที่ได้รับแจ้งจากประชาชนมากที่สุด ได้แก่ 1. ประเด็นด้านการรักษาพยาบาล เช่น เสนอความคิดเห็นเกี่ยวกับมาตรการป้องกันการแพร่ระบาดของโควิด สายพันธุ์โอไมครอน 2. ประเด็นปัญหาการใช้ถนน เช่น ขอให้เร่งดำเนินการซ่อมแซมถนนที่เป็นหลุมเป็นบ่อ ขอให้ติดตั้งสัญญาณไฟจราจรและป้ายเตือนชะลอรถ 3. ประเด็นเสียงรบกวน เช่น ขอให้แก้ไขปัญหาเสียงดังรบกวนจากการรวมกลุ่มดื่มสุรา 4. ประเด็นไฟฟ้า เช่น ขอให้แก้ไขปัญหาไฟฟ้าส่องสว่างริมทางดับ/ไฟฟ้าดับบ่อยครั้ง และ 5. ประเด็นการเมือง เช่น ขอชมเชย/ให้กำลังใจนายกรัฐมนตรีในการบริหารประเทศ
“ท่านนายกรัฐมนตรีมีนโยบายในการสนับสนุนการมีส่วนร่วมจากภาคประชาชน ผ่านช่องทางการให้บริการต่าง ๆ ทั้งสายด่วนรัฐบาล 1111 ตู้ปณ 1111 www.1111.go.th โมบายแอปพลิเคชั่น PSC1111 และจุดบริการประชาชน 1111 ทำเนียบรัฐบาล ที่ให้บริการได้ตลอดเวลา เพื่อให้บริการด้านข้อมูลข่าวสารและแก้ไขปัญหาตอบสนองความต้องการของพื่น้องประชาชนได้อย่างรวดเร็วและมีประสิทธิภาพ ขณะเดียวกัน ยังช่วยพัฒนาการดำเนินการของรัฐบาลในการรับมือกับประเด็นที่ประชาชนให้ความสนใจ พร้อมฝากขอบคุณทุกกำลังใจที่ส่งผ่านช่องทางต่าง ๆ ถึงนายกรัฐมนตรีและรัฐบาล ซึ่งนายกรัฐมนตรีไม่มีท้อและจะเร่งดำเนินการตามนโยบายต่าง ๆ ให้เป็นรูปธรรมต่อไป” นายธนกร กล่าว
***********
วันเสาร์ที่ 17 กรกฎาคม 2564
โฆษกดีอีเอส อัพเดทสถานการณ์ข่าวปลอม ประจำวันที่ 16 ก.ค.64
โฆษกดีอีเอส อัพเดทสถานการณ์ข่าวปลอม ประจำวันที่ 16 ก.ค.64
“นพวรรณ”โฆษกดีอีเอสฝ่ายการเมืองสรุปผลการมอนิเตอร์ข่าวปลอมประจำวันที่16ก.ค. 64มีเรื่องเข้าเกณฑ์ตรวจสอบ27เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมประจำวันที่16กรกฎาคม2564โดยศูนย์ต่อต้านข่าวปลอมมีข้อความที่เข้ามาทั้งหมด1,687,147ข้อความในจำนวนนี้มาจากช่องทางSocial Listening 1,685,799ข้อความตามมาด้วยช่องทางไลน์ทางการของศูนย์ฯเฟซบุ๊กและเว็บไซต์ตามลำดับ
จากการคัดกรองมีข้อความที่ต้องดำเนินการตรวจสอบ(Verify)จำนวน48ข้อความโดยเป็นจำนวนเรื่องที่ต้องดำเนินการตรวจสอบทั้งหมด27เรื่องเป็นข่าวอยู่ในหมวดข่าว2กลุ่มได้แก่กลุ่มนโยบายรัฐจำนวน16เรื่องและกลุ่มข่าวสุขภาพ11เรื่องโดยในส่วนข่าวปลอม/บิดเบือนที่เกี่ยวกับโควิด-19พบจำนวน9เรื่อง
โดยข่าวปลอมที่ได้เผยแพร่โดยศูนย์ต่อต้านข่าวปลอมเมื่อวันที่16ก.ค. 64เครื่องตรวจวัดออกซิเจนในเลือดที่ปลายนิ้วใช้ตรวจหาเชื้อโควิด-19ในร่างกายได้จากที่มีการแนะนำให้ประชาชนซื้อเครื่องตรวจวัดออกซิเจนในเลือดที่ปลายนิ้วมาติดไว้ที่บ้านเพื่อตรวจว่าตนเองติดเชื้อโควิด-19หรือไม่นั้นทางสำนักงานคณะกรรมการอาหารและยา(อย.)ได้ตรวจสอบและชี้แจงว่าเครื่องตรวจวัดออกซิเจนในเลือดที่ปลายนิ้วใช้เป็นเครื่องมือชนิดหนึ่งในการเฝ้าระวังและติดตามอาการของผู้ป่วยโควิด-19แต่ไม่ใช่เครื่องยืนยันการติดเชื้อโควิด-19
นางสาวนพวรรณกล่าวต่อไปว่าในการแก้ไขปัญหาเรื่องข่าวปลอมนายชัยวุฒิธนาคมานุสรณ์รมว.ดีอีเอสไม่ได้นิ่งนอนใจได้มีการเร่งแก้ไขปัญหาหลังพบว่ามีการโพสต์ข้อความอันเป็นเท็จจำนวนมากสร้างความตื่นตระหนกและความสับสนให้กับประชาชนและกระทบต่อความมั่นคงของชาติโดยได้สั่งกำชับผู้ที่รับผิดชอบของกระทรวงเร่งติดตามปัญหาเชิงรุกมีการมอนิเตอร์สถานการณ์ทั้งในและต่างประเทศทุกวันเมื่อเจ้าหน้าที่ตรวจสอบแล้วว่าเข้าข่ายกระทำความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติม(2560)และพ.ร.ก.ฉุกเฉินให้รวบรวมหลักฐานส่งให้ศาลพิจารณาระงับปิดกั้นหรือลบข้อมูลออกจากระบบคอมพิวเตอร์พร้อมประสานส่งต่อให้เจ้าหน้าที่ตำรวจกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี(บก.ปอท.)ดำเนินคดีต่อไป
อยากขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
***********
วันจันทร์ที่ 22 พฤศจิกายน 2564
รมว.สุชาติ รับมอบสุขาเคลื่อนที่จากบริษัทพลังงานบริสุทธิ์ และมูลนิธิหัวใจบริสุทธิ์ นำไปช่วยเหลือผู้ประสบอุทกภัย
รมว.สุชาติ รับมอบสุขาเคลื่อนที่จากบริษัทพลังงานบริสุทธิ์ และมูลนิธิหัวใจบริสุทธิ์ นำไปช่วยเหลือผู้ประสบอุทกภัย
เมื่อวันที่22พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานรับมอบสุขาเคลื่อนที่จำนวน100ชุดจากนายสมโภชน์อาหุนัยประธานเจ้าหน้าที่บริหารบริษัทพลังงานบริสุทธิ์จำกัด(มหาชน)และนางสุรีย์วศินพิตรพิบูลที่ปรึกษามูลนิธิหัวใจบริสุทธิ์ณบริเวณโถงชั้น1อาคารกระทรวงแรงงานโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมซึ่งกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยผู้ประสบอุทกภัยจึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจซึ่งในส่วนของกระทรวงแรงงานได้ลงพื้นที่มอบถุงยังชีพสุขาลอยน้ำและภายหลังจากน้ำลดสำนักงานจัดหางานจังหวัดให้บริการจัดหางานและส่งเสริมการประกอบอาชีพสำนักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือโดยสนับสนุนค่าตอบแทนรวมถึงวัสดุอุปกรณ์ฝึกอาชีพเพื่อให้ประชาชนมีรายได้อย่างต่อเนื่องสำนักงานสวัสดิการและคุ้มครองแรงงานจังหวัดจะให้คำปรึกษาด้านสิทธิตามกฎหมายคุ้มครองแรงงานนอกจากนี้สำนักงานประกันสังคมจังหวัดดูแลสิทธิประโยชน์ให้แก่ผู้ประสบภัยเรื่องสิทธิประกันสังคมจัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบเป็นต้น
นายสุชาติกล่าวต่อว่าในนามรัฐบาลและกระทรวงแรงงานต้องขอขอบคุณภาคีเครือข่ายอย่างท่านสมโภชน์อาหุนัยประธานเจ้าหน้าที่บริหารบริษัทพลังงานบริสุทธิ์จำกัด(มหาชน)และคุณสุรีย์วศินพิตรพิบูลที่ปรึกษามูลนิธิหัวใจบริสุทธิ์ที่ได้นำสุขาเคลื่อนที่จำนวน100ชุดมามอบให้กระทรวงแรงงานเพื่อสนับสนุนนำไปส่งมอบให้ชาวบ้านซึ่งหลายครัวเรือนต้องใช้ชีวิตด้วยความยากลำบากเนื่องจากน้ำท่วมขังเป็นเวลาหลายเดือนแล้วสุขาเคลื่อนที่ดังกล่าวเป็นการบรรเทาความเดือดร้อนแก่พี่น้องผู้ใช้แรงงานและชาวบ้านทุกคนที่ประสบอุทกภัยให้สามารถใช้งานได้อย่างทั่วถึงและเพียงพอต่อไป
+++++++++++++++++++
กองเผยแพร่และประชาสัมพันธ์
22พฤศจิกายน2564
วันอาทิตย์ที่ 10 ตุลาคม 2564
รมว.กษ. ลงพื้นที่ติดตามสถานการณ์น้ำในพื้นที่ จ.อุบลราชธานี
รมว.กษ. ลงพื้นที่ติดตามสถานการณ์น้ำในพื้นที่ จ.อุบลราชธานี สั่งการให้กรมชลประทานเฝ้าติดตามสถานการณ์อย่างใกล้ชิดตลอด 24 ชั่วโมง
วันนี้ (10 ต.ค.64) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และคณะผู้บริหารกระทรวงเกษตรและสหกรณ์ เดินทางลงพื้นที่เพื่อติดตามการดำเนินงานตามนโยบายสำคัญในพื้นที่จังหวัดอุบลราชธานีพร้อมนี้คณะได้รับฟังการรายงานสรุปสถานการณ์น้ำ ณ บริเวณเขื่อนธาตุน้อย การบริหารจัดการน้ำและความคืบหน้าโครงการก่อสร้างสถานีสูบน้ำด้วยไฟฟ้าบ้านแก้งโพธิ์ ต.ค้อทอง อ.เขื่อนใน จ.อุบลราชธานี
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามสถานการณ์น้ำณฝ่ายส่งน้ำและบำรุงรักษาที่2 (เขื่อนธาตุน้อย)จ.อุบลราชธานีว่าจากการรับฟังการรายงานสถานการณ์น้ำจากกรมชลประทานและแนวโน้มสถานการณ์น้ำคาดว่ามวลน้ำจากทางตอนบนซึ่งยอดน้ำอยู่ที่จังหวัดมหาสารคามจะเดินทางมาถึงเขื่อนยโสธร-พนมไพรในวันที่15ตุลาคม2564นี้ซึ่งพนังกั้นแม่น้ำชีของเขื่อนยโสธร-พนมไพรสามารถรองรับน้ำได้ถึง1,700ลบ.ม./วินาทีและระดับน้ำปัจจุบันอยู่ต่ำกว่าคันพนัง2.00ม.จึงสามารถรองรับน้ำปริมาณดังกล่าวได้แต่จะมีผลกระทบในพื้นที่ลุ่มต่ำน้ำท่วมซ้ำซากและมวลน้ำจะเดินทางมาถึงเขื่อนธาตุน้อยในวันที่18ตุลาคม2564อย่างไรก็ตามได้สั่งการกรมชลประทานให้เฝ้าติดตามสถานการณ์อย่างใกล้ชิดและบริหารจัดการน้ำตามแผนที่วางไว้พร้อมเตรียมเครื่องจักร-เครื่องมือให้พร้อมสำหรับเข้าช่วยเหลือและบรรเทาความเดือดร้อนแก่ประชาชน
“การลงพื้นที่ในครั้งนี้ได้รับทราบถึงปัญหาความเดือดร้อนของประชาชนและเกษตรกรเกี่ยวกับภาวะน้ำท่วมน้ำล้นตลิ่งในหลายแห่ง กระทรวงเกษตรและสหกรณ์จะเร่งรัดงบประมาณในเรื่องจ่ายค่าชดเชยตามระเบียบของกรมบัญชีกลางให้แล้วเสร็จใน 60 วันเพื่อบรรเทาความเดือดร้อนให้กับเกษตรกรและประชาชนที่ประสบภัยธรรมชาติจากสถานการณ์น้ำเอ่อล้นตลิ่งและ    น้ำท่วมซึ่งส่งผลให้พืชผลทางการเกษตรได้รับความเสียหายนอกจากนี้จะเร่งรัดงบประมาณตามแผนการขอสร้างสถานีสูบน้ำ ให้ดำเนินการได้อย่างมีประสิทธิภาพกรมชลประทานมีความพร้อมในเรื่องของเครื่องจักรอุปกรณ์สถานีสูบน้ำ และยังมีเจ้าหน้าที่เฝ้าระวังตลอด 24 ชั่วโมง จึงขอให้ประชาชนและเกษตรกรลดความวิตกกังวล” ดร.เฉลิมชัย กล่าว
ในโอกาสนี้ รัฐมนตรีว่าการกระทรวงเกษตรและสหกรณ์ยังได้มอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01) ให้แก่ตัวแทนเกษตรกร อ.เขื่องใน จ.อุบลราชธานีและได้มอบถุงยังชีพและอาหารสัตว์พระราชทานเพื่อบรรเทาความเดือดร้อนให้แก่เกษตรกรในพื้นที่แห่งนี้
วันอังคารที่ 1 มีนาคม 2565
‘รมช.มนัญญา’ ร่วมงานวันสหกรณ์แห่งชาติ ปี 2565 ขับเคลื่อนสหกรณ์พัฒนาสู่ความเข้มแข็งและยั่งยืน
‘รมช.มนัญญา’ ร่วมงานวันสหกรณ์แห่งชาติ ปี 2565 ขับเคลื่อนสหกรณ์พัฒนาสู่ความเข้มแข็งและยั่งยืน พร้อมเปิดศูนย์แสดงสินค้าสหกรณ์ไทย คัดสรรผลิตภัณฑ์คุณภาพทั่วประเทศ
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมงานวันสหกรณ์แห่งชาติ และได้อ่านสารนายกรัฐมนตรี เนื่องในวันสหกรณ์แห่งชาติ ประจำปี 2565 ครบรอบ 106 ปี การสหกรณ์ไทย โดยมี นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายอำพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ ผู้บริหารกรมส่งเสริมสหกรณ์ และกรมตรวจบัญชีสหกรณ์ เข้าร่วมในพิธี ณ บริเวณลานหน้าพระอนุสาวรีย์พระบิดาแห่งการสหกรณ์ไทย กรมส่งเสริมสหกรณ์
จากนั้น รมช.มนัญญา เดินทางไปเป็นประธานพิธีวางพานพุ่มถวายสักการะพระราชวรวงค์เธอ กรมหมื่นพิทยาลงกรณ์ พระบิดาแห่งการสหกรณ์ไทย เนื่องในวันสหกรณ์แห่งชาติ ประจำปี 2565 ครอบรอบ 106 ปี สหกรณ์ไทย ณ สันนิบาตสหกรณ์แห่งประเทศไทยโอกาสนี้ เป็นประธานพิธีเปิดงานศูนย์แสดงสินค้าสหกรณ์ไทย ซึ่งเป็นศูนย์แสดงสินค้าออนไลน์ เพื่อให้ผู้ชมหรือผู้ที่สนใจสามารถติดต่อกับสหกรณ์ผู้ผลิตได้โดยตรง และเปิดตลาดซื้อขายสินค้าสหกรณ์ไทย จัดขึ้นระหว่างวันที่ 25 - 27 ก.พ.65 ซึ่งมีสินค้าให้จับจ่ายใช้สอยในราคาประหยัดมากมายหลายอย่าง ตลอดจนเยี่ยมชมการจัดแสดงนิทรรศการ และร้านค้าภายในงาน
ทั้งนี้ กระทรวงเกษตรและสหกรณ์ โดย กรมส่งเสริมสหกรณ์ มีนโยบายและทิศทางในการพัฒนาระบบสหกรณ์ในโอกาสครบรอบ 106 ปี เพื่อให้สหกรณ์เป็นกลไกในการพัฒนาเศรษฐกิจและสังคมระดับฐานรากของประเทศ ลดความเหลื่อมล้ำ เน้นการจัดตั้งสหกรณ์ที่มีคุณภาพมีความพร้อม สร้างสหกรณ์การเกษตรในระดับอำเภอที่มีความแข็งแกร่ง ส่งเสริมการรวมกลุ่ม พัฒนากระบวนการผลิตสินค้าการเกษตรให้มีคุณภาพ ลดต้นทุนการผลิต สนับสนุนแหล่งเงินทุนในการประกอบอาชีพ และการใช้ประโยชน์จากอุปกรณ์การตลาดที่ได้รับสนับสนุน เช่น ฉาง โกดัง ลานตาก ฯลฯ ส่งเสริมการนำเทคโนโลยีและนวัตกรรมมาใช้ยกระดับสหกรณ์ให้มีประสิทธิภาพ มีธรรมาภิบาล รวมทั้งดำเนินโครงการต่าง ๆ เพื่อบรรเทาปัญหาความเดือดร้อนของเกษตรกร อาทิ โครงการนำลูกหลานเกษตรกรกลับบ้าน สานต่ออาชีพทางการเกษตร โครงการส่งเสริมการดำเนินธุรกิจร้านค้าสหกรณ์ในรูปแบบซูเปอร์มาร์เก็ตสหกรณ์ พร้อมยกระดับศักยภาพสถาบันเกษตรกรให้เป็นศูนย์กลางในการบริหารจัดการผลผลิตทางการเกษตรตลอดห่วงโซ่การผลิต เป็นกลไกหลักในระดับชุมชนในการรวบรวมและแปรรูป การขยายช่องทางตลาด เชื่อมโยงสินค้าเกษตรระหว่างเครือข่ายสหกรณ์ เพื่อร่วมกันพัฒนาสหกรณ์ให้มีความเข้มแข็งและยั่งยืน สมาชิกมีความกินดีอยู่ดี มีคุณภาพชีวิตที่ดีขึ้นต่อไป
วันเสาร์ที่ 16 เมษายน 2565
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
- ทำบุญตักบาตรที่วัด สรงน้ำพระและพระสงฆ์
- รดน้ำดำหัว รับประทานอาหารร่วมกัน
- เล่นน้ำสงกรานต์ตามประเพณีพื้นที่จัดงาน
- ที่มีการควบคุม
*** X งดเล่นสาดน้ำ-ประแป้ง
*** X งดจำหน่ายและงดดื่มแอลกอฮอล์
“เพื่อคนที่คุณรัก ด้วยความห่วงใย จากใจกระทรวงอุตสาหกรรม”
นายกอบชัย สังสิทธิสวัสดิ์
ปลัดกระทรวงอุตสาหกรรม
วันอังคารที่ 28 มิถุนายน 2565
นายกฯ ลงพื้นที่ตรวจราชการ จ.เชียงใหม่ ติดตามการขับเคลื่อนแผนงานตามนโยบายของรัฐบาล 29 มิ.ย. 65
.....
พลเอก ประยุทธ์ จันทร์โอชา นายกรัฐมนตรี มีภารกิจลงพื้นที่ตรวจราชการ จ.เชียงใหม่ ในวันพุธที่ 29 มิ.ย. 65 โดยช่วงเช้าจะไปตรวจเยี่ยมโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา ณ ประตูระบายน้ำแม่ตะมาน และเป็นประธานเปิดงาน FTI EXPO 2022: SHAPING FUTURE INDUSTRIES ณ ศูนย์ประชุมและแสดงสินค้านานาชาติฯ จ.เชียงใหม่
.
โดยงานดังกล่าว เป็นการแสดงศักยภาพและยกระดับความก้าวหน้าของภาคอุตสาหกรรมเป้าหมาย ภายใต้แนวคิด BCG ที่ดำเนินการตามนโยบายของรัฐบาล เพื่อรองรับการเปิดประเทศหลังวิกฤตการณ์โควิด-19 และภาวะเศรษฐกิจโลกที่ชะลอตัว
.
ช่วงบ่าย ติดตามการพัฒนาทักษะด้าน Coding ให้แก่เยาวชน พร้อมพบปะนักเรียนและกลุ่มดิจิทัลสตาร์ทอัพ ณ โรงเรียนวัดเวฬุวัน
.
และเยี่ยมชมผลงานวิจัยด้าน Digital Transformation ในการพัฒนาระบบบริหารและระบบบริการของเทศบาลเมืองแม่เหียะ ซึ่งถือว่าเป็นการพลิกโฉมระบบการบริหารและบริการสาธารณะขององค์กรปกครองส่วนท้องถิ่นโดยใช้เทคโนโลยีดิจิทัล
.
อ่านเพิ่มเติม คลิก https://www.thaigov.go.th/news/contents/details/56149
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอังคารที่ 26 กรกฎาคม 2565
บัตรคนจน เฮ! ครม. อนุมัติโครงการซื้อเฟส 5 และ ผู้ต้องการความช่วยเหลือเป็นพิเศษ เฟส 3 วงเงินรวม 6,227.71 ล้านบาท
บัตรคนจน เฮ! ครม. อนุมัติโครงการซื้อเฟส 5 และ ผู้ต้องการความช่วยเหลือเป็นพิเศษ เฟส 3 วงเงินรวม 6,227.71 ล้านบาท
วันที่ 26 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี อนุมัติ โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 วงเงิน 5,336.8304 ล้านบาท และ โครงการเพิ่มกำลังซื้อให้แก่ผู้ต้องการความช่วยเหลือเป็นพิเศษระยะที่ 3 กรอบวงเงิน 890.8816 ล้านบาท เพื่อช่วยเหลือ เยียวยาและลดภาระค่าใช้จ่ายให้แก่กลุ่มผู้มีบัตรสวัสดิการแห่งรัฐและผู้ที่ต้องการความช่วยเหลือเป็นพิเศษในช่วงที่ยังมีการแพร่ระบาดของโรค โควิด-19 จำนวน 200 บาท/คน ในระยะเวลา 2 เดือน ตั้งแต่วันที่ 1 กันยายนถึง 31 ตุลาคม 2565 รวมทั้งสิ้น 400 บาทต่อคน เพื่อให้ประชาชนผู้มีรายได้น้อยและผู้ต้องการความช่วยเหลือพิเศษ สามารถดำรงชีวิตอยู่ได้ในภาวะวิกฤตในภาวะเศรษฐกิจที่ราคาสินค้าและค่าครองชีพปรับสูงขึ้นนี้
ทั้งนี้ รูปแบบการดำเนินการโครงการฯ จะเป็นการเพิ่มวงเงินซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่นและร้านค้าหรือผู้บริการที่เข้าร่วมโครงการคนละครึ่งระยะที่ 5 จำนวน 200 บาทต่อคนเป็นระยะเวลา 2 เดือนรวมทั้งสิ้น 400 บาทต่อคน โดยมีกลุ่มเป้าหมายในโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 จำนวนไม่เกิน 13,342,076 คน (ข้อมูล ณ 1 มิถุนายน 65) และโครงการเพิ่มกำลังซื้อให้แก่ผู้ต้องการความช่วยเหลือเป็นพิเศษระยะที่ 3 จำนวนไม่เกิน 2,227,204 คน (ข้อมูล ณ 1 เมษายน 65)
อย่างไรก็ตาม กระทรวงการคลัง โดยสำนักงานเศรษฐกิจการคลัง จะได้มีการปรับปรุงฐานข้อมูลกลุ่มเป้าหมายในโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 และโครงการเพิ่มกำลังซื้อให้แก่ผู้ต้องการความช่วยเหลือเป็นพิเศษ ระยะที่ 3 นี้ให้เป็นฐานข้อมูล ณ วันที่ 1 สิงหาคม 65 เพื่อให้จำนวนกลุ่มเป้าหมายของทั้ง 2 โครงการ สอดคล้องกับสภาพข้อเท็จจริงในปัจจุบันให้มากที่สุดด้วย
โฆษกประจำสำนักนายกรัฐมนตรี ยังกล่าวเพิ่มเติมว่า กลุ่มเป้าหมายราว 15 ล้านคน จากทั้ง 2 โครงการ จะได้รับการช่วยเหลือ เยียวยา และลดภาระค่าใช้จ่ายในการซื้อสินค้าจากร้านธงฟ้าฯ และซื้อสินค้าหรือรับบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 5 นอกจากช่วยทำให้มีคุณภาพชีวิตที่ดีขึ้น ยังเป็นการช่วยเหลือผู้ประกอบการในระบบเศรษฐกิจ ซึ่งจะมีส่วนสำคัญในการขับเคลื่อนเศรษฐกิจของประเทศด้วย
วันศุกร์ที่ 20 สิงหาคม 2564
สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
กระทรวงสาธารณสุข โดยกรมควบคุมโรค และ Pfizer ประเทศไทย ลงนามในสัญญาการจัดซื้อวัคซีนโควิด 19 ชนิด mRNA เพิ่มอีก 10 ล้านโดส รวมเป็น 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป
กระทรวงสาธารณสุข โดยกรมควบคุมโรค และPfizer ประเทศไทย ลงนามในสัญญาการจัดซื้อวัคซีนโควิด 19ชนิด mRNA เพิ่มอีก 10 ล้านโดส รวมเป็น 30 ล้านโดสทยอยจัดส่งได้ในช่วงไตรมาสที่ 4 ปีนี้เป็นต้นไป
วันนี้ (20 สิงหาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นสักขีพยานการลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ระหว่างนายแพทย์โอภาส การย์กวินพงศ์ อธิบดีกรมควบคุมโรค และMs. Deborah Seifert ผู้จัดการใหญ่ บริษัท ไฟเซอร์ประเทศไทยและอินโดไชนา
นายอนุทินกล่าวว่า ตามที่รัฐบาลไทย มอบหมายให้กระทรวงสาธารณสุข จัดหาวัคซีนป้องกันโรคโควิด 19เพื่อฉีดให้กับประชากรที่อยู่ในประเทศไทยตามความสมัครใจ ในวันนี้ กรมควบคุมโรคและบริษัทไฟเซอร์ ประเทศไทยได้ร่วมลงนามในสัญญาการจัดซื้อวัคซีนโควิด19 ชนิด mRNA ของไฟเซอร์ เป็นการแสดงถึงความมุ่งมั่นที่มีร่วมกันในความพยายามที่จะลดการติดเชื้อโรคโควิด19 ในประเทศ โดยจัดซื้อวัคซีนไฟเซอร์เพิ่มเติมจำนวน 10 ล้านโดสจากที่ได้ลงนามจัดซื้อจำนวน 20 ล้านโดสไปแล้วเมื่อวัน 20 กรกฎาคม 2564 รวมวัคซีนไฟเซอร์ที่จะเข้ามาในประเทศไทยจำนวน 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป เพื่อเสริมแผนกระจายวัคซีนของประเทศ ซึ่งจะทำให้มีวัคซีนฉีดให้กับประชากรในประเทศไทย 100 ล้านโดส ภายในปี 2564
“ผมขอขอบคุณMs. Deborah Seifert และผู้ที่เกี่ยวข้องที่ได้ช่วยให้การจัดหาวัคซีนครั้งนี้สำเร็จ ด้วยความเรียบร้อยรัฐบาลไทยหวังเป็นอย่างยิ่งว่าจะได้รับความร่วมมือในการจัดหาวัคซีนเช่นนี้ต่อไป” นายอนุทินกล่าว
********************************** 20 สิงหาคม 2564
วันอังคารที่ 20 กรกฎาคม 2564
สธ.หารือ 6 ผู้นำเข้าวัคซีนโควิดวางแผนจัดหา 120 ล้านโดสรองรับการกลายพันธุ์ปีหน้า
กระทรวงสาธารณสุขหารือผู้นำเข้าวัคซีนโควิด 6 ราย ทั้งชนิด mRNA ไวรัลเวคเตอร์ และเชื้อตาย วางแผนจัดหาวัคซีนปี 2565 จำนวน 120 ล้านโดส รองรับการกลายพันธุ์ จะจัดหาให้ประเทศไทยทั้งจำนวนและช่วงเวลาส่งของ ส่วนวัคซีนแพลตฟอร์มอื่นจะมีการหารือเพิ่มเติม
กระทรวงสาธารณสุขหารือผู้นำเข้าวัคซีนโควิด 6 ราย ทั้งชนิดmRNA ไวรัลเวคเตอร์ และเชื้อตาย วางแผนจัดหาวัคซีนปี 2565 จำนวน 120 ล้านโดส รองรับการกลายพันธุ์ จะจัดหาให้ประเทศไทยทั้งจำนวนและช่วงเวลาส่งของ ส่วนวัคซีนแพลตฟอร์มอื่นจะมีการหารือเพิ่มเติม
วันนี้ (20 กรกฎาคม 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ อธิบดีกรมควบคุมโรค นายแพทย์โสภณ เอี่ยมศิริถาวร รองอธิบดีกรมควบคุมโรค หารือร่วมกับผู้แทนนำเข้าวัคซีนโควิด 19 จำนวน 6 ราย ได้แก่ บริษัท แอสตร้าเซนเนก้า (ประเทศไทย) จำกัด ผู้นำเข้าวัคซีนแอสตร้าเซนเนก้า, บริษัท ไฟเซอร์ (ประเทศไทย) จำกัดผู้นำเข้าวัคซีนไฟเซอร์ บริษัท ซิลลิค ฟาร์มา จำกัด ผู้นำเข้าวัคซีนโมเดอร์นา, บริษัท แจนเซ่น-ซีแลก จำกัด ผู้นำเข้าวัคซีนจอห์นสันแอนด์จอห์นสัน, บริษัท ไบโอจีนีเทค จำกัด ผู้นำเข้าวัคซีนซิโนฟาร์มและวัคซีนของบารัต และองค์การเภสัชกรรม (อภ.) ผู้นำเข้าวัคซีนซิโนแวค
นายแพทย์โอภาสกล่าวภายหลังการประชุมว่า กรอบการจัดหาวัคซีนโควิด 19 ในปี 2564 จำนวน 100 ล้านโดสขณะนี้มีการเซ็นสัญญากับแอสตร้าเซนเนก้า 61 ล้านโดส วันนี้ลงนามสัญญาซื้อวัคซีนไฟเซอร์ 20 ล้านโดส และสั่งซื้อวัคซีนซิโนแวคมีแผนนำเข้าเดือนกรกฎาคม-สิงหาคม อีกราว 19 ล้านโดส ถือว่านำเข้าได้แล้ว 100 ล้านโดส แต่ยังมีวัคซีนจากหน่วยงานอื่นๆ ร่วมกันนำเข้า เช่น วัคซีนซิโนฟาร์มโดยราชวิทยาลัยจุฬาภรณ์ หรือวัคซีนทางเลือกโมเดอร์นา ทำให้ประเทศไทยสามารถหาวัคซีนมาเพิ่มเติมในภาวะความต้องการฉีดวัคซีนของประชาชนที่มีจำนวนมาก สำหรับปี 2565 คณะกรรมการวัคซีนแห่งชาติมีมติให้จัดหาเพิ่มเติมอีก 120 ล้านโดส จึงเป็นที่มาของการประชุมในวันนี้ โดยเชิญผู้แทนนำเข้าวัคซีนทั้ง 6 รายมาหารือ ซึ่งมีหลายเทคโนโลยี ทั้งmRNA ไวรัลเวคเตอร์ และเชื้อตาย
ทั้งนี้ กระทรวงสาธารณสุขได้แจ้งความต้องการวัคซีน 120 ล้านโดส ในปี 2565 และเป็นวัคซีนรุ่นใหม่ที่รองรับการกลายพันธุ์ได้ ซึ่งผู้แทนวัคซีนทั้ง 6 ราย ได้รายงานความก้าวหน้าในวัคซีนที่ตัวเองรับผิดชอบ โดยเฉพาะการพัฒนาปรับปรุงวัคซีนรุ่นต่อไปให้มีประสิทธิภาพต่อเชื้อกลายพันธุ์ได้มากขึ้น และระบบการซัพพลายมีแนวโน้มเป็นอย่างไรจะจัดหาได้ในช่วงไหน จำนวนที่จะเจรจาซื้อขายได้ในปี 2565 รวมถึงทำความเข้าใจเรื่องการฉีดวัคซีนรูปแบบใหม่เช่น การกระตุ้นบูสเตอร์โดส ซึ่งแต่ละฝ่ายจะนำข้อมูลที่ได้ไปปรึกษาหารือและเจรจาเรื่องการจองวัคซีนต่อไปโดยจะรายงานความก้าวหน้าเป็นระยะ
นอกจากนี้ องค์การเภสัชกรรมยังได้นำผลการวิจัยวัคซีนโควิด 19 ชนิดเชื้อตายที่มีการปรับปรุงสายพันธุ์ผ่านการทดลองระยะที่ 1 ในมนุษย์แล้ว และกำลังจะเริ่มการทดลองระยะที่ 2 มารายงานความก้าวหน้า ซึ่งเป็นที่น่ายินดีถ้าจะพัฒนาวัคซีนที่ผลิตเองในประเทศเองได้ก็จะเป็นประโยชน์ต่อการควบคุมโรคในอนาคต ซึ่งเราหวังว่าจะสามารถต่อสู้กับเชื้อที่กลายพันธุ์ได้ โดยต้องรอการศึกษาประสิทธิภาพต่อเชื้อ กลายพันธุ์อีกครั้ง สำหรับการจัดหาวัคซีนรูปแบบอื่นเช่น โปรตีนซับยูนิต ยังไม่ได้เข้ามาหารือในวันนี้ แต่จะมีการติดต่อหารือเป็นลำดับถัดไป และย้ำว่าการถ่ายทอดเทคโนโลยียังเป็นส่วนหนึ่งของแผนงานหลักของไทยในปี 2565 ซึ่งมีสถาบันวัคซีนแห่งชาติดำเนินการ
***************************** 20 กรกฎาคม 2564
วันพุธที่ 27 กรกฎาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมุน ซึง-ฮย็อน เอกอัครราชทูตสาธารณรัฐเกาหลีประจำประเทศไทยเข้าพบ
เพื่อร่วมหารือการพัฒนาความร่วมมือด้านคมนาคมขนส่ง ผลักดันการเจริญเติบโตด้านการค้า การลงทุน และการท่องเที่ยว ระหว่างสองประเทศ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมุน ซึง-ฮย็อน (H.E. Mr. Moon Seoung-hyun) เอกอัครราชทูตสาธารณรัฐเกาหลีประจำประเทศไทย และคณะ เข้าพบ เพื่อเข้าเยี่ยมคารวะในโอกาส เข้ารับตำแหน่งเอกอัครราชทูตสาธารณรัฐเกาหลีประจำประเทศไทย และหารือเกี่ยวกับการพัฒนาความร่วมมือด้านคมนาคมขนส่งระหว่างไทยกับสาธารณรัฐเกาหลี โดยมี นายชยธรรม์ พรหมศร ปลัดกระทรวงคมนาคม นายปัญญา ชูพานิช ผู้อำนวยการสำนักงานนโยบายและแผนการขนส่งและจราจร นายพิเชฐ คุณาธรรมรักษ์ อธิบดีกรมการขนส่งทางราง และนายสุทธิพงษ์ คงพูล ผู้อำนวยการสำนักงานการบินพลเรือนแห่งประเทศ เข้าร่วมหารือ ในวันที่ 27 กรกฎาคม 2565 ณ ห้องประชุมกระทรวงคมนาคม
นายศักดิ์สยาม ชิดชอบ ได้กล่าวถึงการพัฒนาด้านโครงสร้างพื้นฐานของไทยตามนโยบายของ พลเอก ประยุทธ์ จันทร์โอชา นายกรัฐมนตรี ที่มุ่งการพัฒนาโครงสร้างพื้นฐานและให้บริการคมนาคมขนส่งซึ่งมีส่วนสำคัญในการขับเคลื่อนการพัฒนาเศรษฐกิจ สังคม ยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ พร้อมนำเสนอความคืบหน้าโครงการสำคัญภายใต้การดูแลของกระทรวงคมนาคม โดยที่ประชุมได้ร่วมหารือในประเด็นด้านความร่วมมือระหว่างกัน ได้แก่ การส่งเสริมความร่วมมือระบบรางระหว่างกระทรวงคมนาคม และกระทรวงที่ดิน โครงสร้างพื้นฐาน และการขนส่งแห่งสาธารณรัฐเกาหลี (MOLIT) โดยที่ทั้งสองฝ่ายได้เห็นพ้องในหลักการจัดทำบันทึกความเข้าใจว่าด้วยความร่วมมือระบบรางฉบับใหม่ การสนับสนุนให้เจ้าหน้าที่สองฝ่ายได้มีการแลกเปลี่ยนข้อมูลในด้านเทคนิคและแลกเปลี่ยนแนวทางการพัฒนาโครงการที่มีความซับซ้อนที่ฝ่ายเกาหลีมีความก้าวหน้า การพัฒนาเมืองอัจฉริยะ ความสนใจของภาคเอกชนเกาหลีในการลงทุนในประเทศไทยในโครงการขนาดใหญ่ โดยเฉพาะอย่างยิ่งการพัฒนา โครงการสะพานเศรษฐกิจเชื่อมฝั่งทะเลอันดามันและอ่าวไทย (Land bridge) ระบบรถไฟฟ้าความเร็วสูง รถไฟทางคู่ การพัฒนาระบบขนส่งมวลชนพลังงานสะอาด และการพัฒนาความเชื่อมโยงด้านการบินระหว่างกัน
นอกจากนี้ รัฐมนตรีว่าการกระทรวงคมนาคม ได้ร่วมแสดงความยินดีกับเอกอัครราชทูตสาธารณรัฐเกาหลีประจำประเทศไทยในโอกาสเข้ารับตำแหน่งอย่างเป็นทางการ พร้อมให้คำมั่นในการยกระดับความร่วมมือกับฝ่ายเกาหลีในมิติด้านการคมนาคมขนส่ง เพื่อส่งเสริมความสัมพันธ์ การค้าการลงทุน และการท่องเที่ยวของทั้งสองประเทศให้แน่นแฟ้นยิ่งขึ้นต่อไป
วันศุกร์ที่ 30 กรกฎาคม 2564
“ชัยวุฒิ” ส่ง ปณท ชูจุดแข็งการขนส่งช่วยสินค้าเกษตร-สนับสนุนระบบสาธารณสุขฝ่าโควิด-19
“ชัยวุฒิ” ส่ง ปณท ชูจุดแข็งการขนส่งช่วยสินค้าเกษตร-สนับสนุนระบบสาธารณสุขฝ่าโควิด-19
“ชัยวุฒิ”มอบหมายบ.ไปรษณีย์ไทยใช้จุดแข็งในศักยภาพด้านการขนส่งขับเคลื่อนเศรษฐกิจรายย่อยและสินค้าเกษตรฝ่าวิกฤติโควิด-19ควบคู่สนับสนุนระบบสาธารณสุขรับอาสาขนส่งฟรีอุปกรณ์การแพทย์ยาและเวชภัณฑ์และให้ความร่วมมือในการจัดตั้งศูนย์พักคอยสำหรับดูแลผู้ป่วยกลุ่มสีเขียว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้มอบนโยบายให้บริษัทไปรษณีย์ไทยจำกัด(ปณท)ใช้ศักยภาพด้านการขนส่งและเครือข่ายที่ครอบคลุมทั่วประเทศร่วมขับเคลื่อนเศรษฐกิจและสังคมในช่วงการระบาดโควิด-19ช่วยเหลือประชาชนผู้ประกอบการเกษตรกรพร้อมทั้งเป็นส่วนหนึ่งในการสนับสนุนระบบสาธารณสุขให้สามารถเดินหน้าต่อไปได้หวังช่วยกระตุ้นเศรษฐกิจไทยให้กลับมาฟื้นอีกครั้ง
โดยในส่วนของการช่วยขับเคลื่อนเศรษฐกิจจะครอบคลุมทั้งการออกโปรโมชันเพื่อลดต้นทุนค่าขนส่งให้กับผู้ประกอบการเพิ่มช่องทางการจำหน่ายผลผลิตให้กับเกษตรกรผ่านแพลตฟอร์มออนไลน์เว็บไซต์Thailandpostmart.comซึ่งเป็นแพลตฟอร์มที่รวบรวมสินค้าเกษตรและวิสาหกิจชุมชนที่ใหญ่ที่สุดในประเทศปัจจุบันมีผู้ประกอบการเข้าร่วมขายสินค้ากว่า6,500รายมีสินค้ามากกว่า17,000รายการจากทั่วทุกภูมิภาค
ทั้งนี้ปณทได้ปรับลดอัตราค่าบริการไปรษณีย์ด่วนพิเศษ(EMS)ในพิกัดน้ำหนักตั้งแต่เกิน2,000กรัมขึ้นไปและให้การสนับสนุนการส่งผลผลิตของเกษตรกรในราคากล่องเหมาจ่ายด้วยบริการEMSพร้อมทั้งเพิ่มช่องทางการขายให้กับผู้ประกอบการและเกษตรกรเพื่อสนับสนุนให้เศรษฐกิจไทยยังสามารถเดินหน้าต่อได้ในภาวะวิกฤติ
นอกจากนี้ยังมีบริการPick up Serviceรับฝากพัสดุถึงบ้านอำนวยความสะดวกให้กับประชาชนผู้ใช้บริการไม่ต้องออกจากบ้านลดความเสี่ยงการสัมผัสเชื้อโควิด-19โดยสามารถใช้บริการดังกล่าวได้ทางไลน์ออฟฟิเชียล@ThailandPost
“ผมยังได้มอบหมายให้ปณทสนองนโยบายการดำเนินงานของรัฐบาลด้วยการสนับสนุนระบบสาธารณสุขในช่วงการแพร่ระบาดของเชื้อโควิด-19ได้แก่การช่วยขนส่งอุปกรณ์การแพทย์ไปยังโรงพยาบาลทั่วประเทศโดยไม่มีค่าใช้จ่ายในการส่งการส่งยาและเวชภัณฑ์จากโรงพยาบาลไปให้ผู้ป่วยทั่วไปและผู้ป่วยโควิด-19สีเขียวในโครงการHome Isolation-Community Isolationให้ความร่วมมือในการจัดตั้งศูนย์พักคอยสำหรับดูแลผู้ป่วยโควิด-19สีเขียวเพื่อรอการนำส่งต่อไปรักษาที่สถานพยาบาลต่อไป”นายชัยวุฒิกล่าว
ทั้งนี้ไปรษณีย์ไทยเป็นส่วนหนึ่งในการขับเคลื่อนระบบสาธารณสุขอย่างต่อเนื่องท่ามกลางสถานการณ์แพร่ระบาดโควิด-19โดยมีโครงการ“ส่งความห่วงใยส่งให้สู้ภัยCOVID-19”ซึ่งได้รวบรวมอุปกรณ์การแพทย์จากคนไทยจัดส่งฟรีให้กับโรงพยาบาลทั่วประเทศแล้วกว่า2.2แสนกิโลกรัมคิดเป็นมูลค่าการจัดส่งกว่า8ล้านบาทร่วมกับหน่วยงานพันธมิตรขนส่งเตียงกระดาษไปให้โรงพยาบาลสนามต่างๆทั่วประเทศฟรีกว่า2,300เตียงจัดทำโครงการ“ไปรษณีย์reBOX”โดยร่วมกับบริษัทเอสซีจีแพคเกจจิ้งจำกัด(มหาชน)นำกล่อง/ซองกระดาษที่รวบรวมจากคนไทยน้ำหนักกว่า23,500กิโลกรัมมาแปรรูปเป็นเตียงกระดาษอีกทั้งร่วมกับองค์การเภสัชกรรมเตรียมพร้อมเปลี่ยนกล่อง/ซองเป็นหน้ากากอนามัยบรรจุในกล่องBOXบุญที่จะส่งมอบให้กับบุคลากรทางการแพทย์เป็นต้น
***********
วันอาทิตย์ที่ 11 กรกฎาคม 2564
เปิดเพิ่ม! จุดตรวจโควิดฟรี ผู้ประกันตน – ประชาชนกลุ่มเสี่ยง
....
แจ้งข่าวบอกกล่าว...รัฐบาลเตรียมเปิดจุดตรวจคัดกรองโควิด-19 เชิงรุก แก่ผู้ประกันตน ผู้ประกอบอาชีพอิสระ และประชาชนทั่วไปที่อยู่ในกลุ่มเสี่ยง ให้สามารถมาตรวจคัดกรองโควิด-19 ได้ตั้งแต่วันที่ 12 ก.ค. 64 เป็นต้นไป ณ อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร
.
สำหรับขั้นตอนการลงทะเบียนออนไลน์เพื่อจองคิวตรวจ จะเปิดให้ลงทะเบียนได้ตั้งแต่วันที่ 10 ก.ค. 64 เป็นต้นไป ที่เว็บไซต์https://sso.icntracking.comจากนั้นให้เข้าไปกรอกเลขประจำตัวประชาชน 13 หลัก หรือ เลขพาสปอร์ต และกรอกข้อมูลประเมินความเสี่ยงตามที่กระทรวงสาธารณสุขกำหนด
.
ในวันนัดหมายผู้ที่มาตรวจจะต้องพกบัตรประชาชน พร้อมสำเนา 1 ชุด เพื่อใช้เป็นหลักฐานในการตรวจด้วย หากลงทะเบียนแล้วไม่มาตรวจตามนัดจะต้องลงทะเบียนใหม่
.
เมื่อเข้ารับการตรวจหาเชื้อโควิด -19 เรียบร้อยแล้ว สามารถกลับบ้านได้ทันที เนื่องจากผลการตรวจจะส่งทาง SMS ตามหมายเลขโทรศัพท์ที่แจ้งไว้ กรณีตรวจพบเชื้อและมีอาการจะถูกส่งตัวเข้ารับการรักษาต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 7 มกราคม 2565
โฆษกรัฐบาลเผยนายกฯ ขอประชาชนอย่ากังวล ยอดผู้ติดเชื้อในไทย เป็นไปตามการประเมินของ สธ. สอดคล้องกับทิศทางการแพร่ระบาดทั่วโลก ย้ำสาธารณสุขไทยพร้อมรับมือ พร้อมเตือนสื่อออนไลน์ตรวจสอบข้อเท็จจริงก่อนเผยแพร่
โฆษกรัฐบาลเผยนายกฯ ขอประชาชนอย่ากังวล ยอดผู้ติดเชื้อในไทย เป็นไปตามการประเมินของ สธ. สอดคล้องกับทิศทางการแพร่ระบาดทั่วโลก ย้ำสาธารณสุขไทยพร้อมรับมือ พร้อมเตือนสื่อออนไลน์ตรวจสอบข้อเท็จจริงก่อนเผยแพร่ ป้องกันการใช้ข้อมูลเก่าสร้างความสับสนให้ประชาชน
วันที่ 7 มกราคม 2565นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด-19 ผอ.ศบค. ฝากถึงประชาชนไม่ต้องตื่นตระหนกกับจำนวนผู้ติดเชื้อโควิด-19 ภายในประเทศที่ขยับตัวสูงขึ้น ซึ่งสอดคล้องกับสถานการณ์โควิด-19 ที่กำลังแพร่ระบาดทั่วโลก ตามที่องค์การอนามัยโลกได้เคยออกมาเตือนว่า โควิด-19 สายพันธุ์โอมิครอนมีความสามารถในการแพร่กระจายเชื้อ ซึ่งจะทำให้จำนวนผู้ติดเชื้อเพิ่มขึ้นอย่างรวดเร็ว โดยล่าสุด ทั่วโลกมีผู้ยืนยันติดเชื้อโควิด-19 แล้วกว่า 298,223,894 ราย วานนี้สหรัฐอเมริกามียอดผู้ติดเชื้อรายใหม่เพิ่มขึ้น 704,661 ราย ฝรั่งเศส มีผู้ติดเชื้อรายใหม่เพิ่มขึ้น 332,252 ราย สหราชอาณาจักร มีผู้ติดเชื้อรายใหม่เพิ่มขึ้น 194,747 ราย ทั้งนี้ นายกรัฐมนตรีจึงขอประชาชนและผู้ประกอบการ ทุกฝ่ายร่วมมือปฏิบัติตามมาตรการป้องกันการแพร่ระบาดโควิด-19 อย่างเคร่งครัด หลังจากที่กระทรวงสาธารณสุขได้ยกระดับเตือนภัยโควิด – 19 ประเทศไทยเป็นระดับ 4 ทั้งชะลอการเดินทาง หรือชะลอการเดินทางข้ามจังหวัด ลดการรวมตัว ทำงานที่บ้าน 50-80 % ปฏิบัติตามมาตรการ V – U – C – A อย่างเคร่งครัด คือ การได้รับวัคซีนตามที่กำหนด ป้องกันตนเองครอบจักรวาล ทุกที่ ทุกเวลา สถานประกอบการมีระบบ COVID – 19 Free Setting และ ตรวจ ATK อย่างสม่ำเสมอ
สำหรับรายงานยอดผู้ติดเชื้อโควิด-19 ของไทย วันที่ 7 มกราคม 2565 พบ ยอดผู้ติดเชื้อโควิด-19 รวม 7,526 ราย จำแนกเป็น ผู้ติดเชื้อใหม่ 7,487 ราย ผู้ป่วยภายในเรือนจำ/ที่ต้องขัง 39 ราย ผู้ป่วยสะสม 2,223,913 ราย (ตั้งแต่ 1 เมษายน) หายป่วยกลับบ้าน 2,895 ราย หายป่วยสะสม 2,160,971 ราย (ตั้งแต่ 1 เมษายน) ผู้ป่วยกำลังรักษา 42,580 ราย และเสียชีวิตเพิ่ม 19 ราย
นายธนกร ยังกล่าวเพิ่มเติมว่า นายกรัฐมนตรียังฝากถึงพี่น้องประชาชนขอให้ติดตามข้อมูลข่าวสารเกี่ยวกับโควิด-19 จากการแถลงข่าวของศูนย์บริหารสถานการณ์โควิด-19 และกระทรวงสาธารณสุข เพื่อได้รับข้อมูล ข้อเท็จจริงที่ถูกต้อง ชัดเจน พร้อมยังฝากสื่อมวลชน ร่วมมือกันสร้างความเชื่อมั่นด้วยการตรวจสอบข้อเท็จจริง ทั้งมาตรการและสถานการณ์โควิด – 19 ก่อนเผยแพร่สู่สาธารณชน เพื่อป้องกันการนำข้อมูลเก่าหรือข้อมูลที่ถูกบิดเบือน ไปเผยแพร่ซึ่งอาจสร้างความสับสนและตื่นตระหนกให้กับสังคมและประชาชน หากประชาชนมีข้อสงสัยสามารถติดตามข้อมูลสถานการณ์โควิด – 19 ได้จาก เพจ สธ. ศูนย์ข้อมูลโควิด – 19 ไทยรู้สู้โควิด การรายงานสถานการณ์ประจำวันของสาธารณสุข หรือติดต่อสายด่วนกรมควบคุมโรค 1422
......................
วันพุธที่ 29 กันยายน 2564
ดีอีเอส เปิดรายชื่อ 7 หน่วยงานทำเวลาสกัดข่าวปลอมได้ภายใน 1 ชม.
ดีอีเอส เปิดรายชื่อ 7 หน่วยงานทำเวลาสกัดข่าวปลอมได้ภายใน 1 ชม.
“ภุชพงค์”รองปลัดดีอีเอสอัพเดทความร่วมมือหน่วยงานรัฐในการเดินหน้าแก้ไขปัญหาเฟคนิวส์เปิด7รายชื่อผลงานเด่นใช้เวลาไม่ถึง1ชั่วโมงยืนยันข้อเท็จจริงตอบกลับศูนย์ต่อต้านข่าวปลอม
นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเปิดการอบรมเชิงปฏิบัติการ"การใช้งานระบบสำหรับผู้ประสานงานการตรวจสอบข่าวปลอม
เพื่อสร้างเครือข่ายผู้ปฏิบัติงานและวิธีการแก้ไขปัญหาข่าวปลอม"วันนี้(29ก.ย. 64)ว่ากิจกรรมครั้งนี้ได้รับความสนใจอย่างมากโดยมีผู้สนใจสมัครเข้าร่วมอบรมกว่า600คนจากหน่วยงานจำนวนมากกว่า300แห่งครอบคลุมหน่วยงานราชการองค์การมหาชนและบริษัทมหาชนโดยกระทรวงฯและศูนย์ต่อต้านข่าวปลอมมีวัตถุประสงค์เพื่อให้กลุ่มเป้าหมายได้แก่ผู้ประสานงานเครือข่ายกลุ่มนิติกรตลอดจนเครือข่ายผู้ที่เกี่ยวข้องได้เข้าใจในกระบวนการตรวจสอบและแก้ไขปัญหาข่าวปลอมบทบาทขั้นตอนของผู้ประสานศูนย์ฯให้สามารถตรวจสอบและการแจ้งกลับมาผ่านศูนย์ฯตลอดจนการเผยแพร่ข่าวที่ถูกต้องตรวจสอบแล้วได้
โดยหน่วยงานราชการที่จัดส่งผู้แทน/ผู้ประสานงานเครือข่ายเข้ามาร่วมการอบรมจำนวนมากสุดเป็นลำดับต้นๆประกอบด้วยสำนักนายกรัฐมนตรีกระทรวงอุตสาหกรรมกระทรวงสาธารณสุขกระทรวงศึกษาธิการและกระทรวงยุติธรรมตามลำดับ
ขณะที่จากการจัดอันดับ10หน่วยงานที่ให้ความร่วมมือมากสุดกับศูนย์ต่อต้านข่าวปลอมในการตรวจสอบยืนยันข้อเท็จจริงล่าสุดพบว่าในจำนวนนี้มีอยู่7หน่วยงานที่มีระยะเวลาในการตอบกลับโดยเฉลี่ยไม่ถึง1ชั่วโมงโดยหนึ่งในนี้คือกรมประชาสัมพันธ์สำนักนายกรัฐมนตรีซึ่งเป็นหน่วยงานมีจำนวนเรื่องที่ได้รับการประสานงานเพื่อตรวจสอบยืนยันมากสุดถึง328เรื่อง
สำหรับรายชื่อ10ลำดับหน่วยงานที่ให้ความร่วมมือมากที่สุด(ข้อมูลณวันที่27ก.ย. 64)ได้แก่1.กรมชลประทานระยะเวลาตอบกลับโดยเฉลี่ย5นาทีการตอบกลับ100% 2.สำนักงานปลัดกระทรวงยุติธรรม10นาทีการตอบกลับ83.33% 3.สำนักงานประชาสัมพันธ์สำนักงานปลัดกรุงเทพมหานคร14นาทีการตอบกลับ98.70%
4.กรมวิทยาศาสตร์การแพทย์19นาทีการตอบกลับ95% 5.กรมการขนส่งทางบก20นาทีการตอบกลับ100% 6.กรมประชาสัมพันธ์สำนักนายกรัฐมนตรี50นาทีการตอบกลับ99.70% 7.สำนักงานปลัดกระทรวงการพัฒนาสังคมและความมั่นคงของมนุษย์55นาทีการตอบกลับ100%
8.กรมอุตุนิยมวิทยา1ชั่วโมง44นาทีการตอบกลับ100% 9.ธนาคารออมสินกระทรวงการคลัง1ชั่วโมง55นาทีการตอบกลับ100%และ10.กรมการแพทย์กระทรวงสาธารณสุข1ชั่วโมง58นาทีการตอบกลับ95.75%
นายภุชพงค์กล่าวว่าสำหรับภาพรวมของข้อความข่าวที่ต้องคัดกรองทั้งหมดของศูนย์ต่อต้าน
ข่าวปลอมตั้งแต่วันที่1พ.ย. 62 - 27ก.ย. 64มีจำนวนรวม312,878,097ข้อความและเข้าเกณฑ์ดำเนินการตรวจสอบ25,232ข้อความขณะที่หลังจากคัดกรองพบข้อความข่าวที่ต้องดำเนินการตรวจสอบ11,811เรื่องโดยหมวดหมู่สุขภาพมีจำนวนข่าวที่เข้าข่ายการตรวจสอบมากที่สุดจำนวน6,264เรื่องคิดเป็น53%รองลงมาเป็นหมวดหมู่นโยบายรัฐ5,118เรื่องคิดเป็น43%หมวดหมู่เศรษฐกิจ224เรื่องคิดเป็น2%และหมวดหมู่ภัยพิบัติ205เรื่องคิดเป็น2%ตามลำดับ
***********
วันจันทร์ที่ 19 กรกฎาคม 2564
หารือร่วมผู้ประกอบการปุ๋ย
“รมช.มนัญญา” หารือร่วมผู้ประกอบการปุ๋ย ช่วยเหลือเกษตรกรในช่วงโควิด-19
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานการประชุมหารือแนวทางช่วยเหลือเกษตรกรที่ได้ผลกระทบจากสถานการณ์ราคาปุ๋ยปรับเพิ่มขึ้นทำให้ต้นทุนปัจจัยการผลิตของเกษตรกรสูงขึ้นพร้อมด้วยนายฉกรรจ์แสงรักษาวงศ์ประธานที่ปรึกษารัฐมนตรีช่วยว่าการกระทรวงเกษตรและสหกรณ์นางสาวปารีณาซักเซ็คคณะที่ปรึกษารัฐมนตรีช่วยฯและนายพิเชษฐ์วิริยะพาหะอธิบดีกรมวิชาการเกษตรโดยมีสำนักควบคุมพืชและวัสดุการเกษตรกรมวิชาการเกษตรและ7บริษัทผู้ประกอบการนำเข้าปุ๋ยเข้าร่วมณห้องประชุม123กระทรวงเกษตรและสหกรณ์และผ่านระบบZOOM MEETING
รมช.มนัญญากล่าวว่าพลเอกประยุทธ์จันทร์โอชานายกรัฐมนตรีฯมีความเป็นห่วงพี่น้องเกษตรกรในช่วงสถานการณ์การแพร่ระบาดไวรัสโควิด-19จึงมอบหมายให้กระทรวงเกษตรและสหกรณ์เร่งหาแนวทางช่วยเหลือเกษตรกรที่ได้รับผลกระทบจากราคาปุ๋ยที่เพิ่มขึ้นจะทำอย่างไรได้บ้างเพื่อเป็นการช่วยเหลือเกษตรกรซึ่งยอมรับว่าขณะนี้ปริมาณการใช้ปุ๋ยมีการนำเข้าเพิ่มขึ้นจากปีที่ผ่านมาและราคาปุ๋ยในท้องตลาดปรับตัวสูงขึ้นเกษตรกรมีความต้องการใช้ปุ๋ยส่งผลกระทบต่อต้นทุนการผลิตของเกษตรกรโดยตรงจะทำอย่างไรให้เกษตรกรได้ซื้อปุ๋ยในราคาเป็นธรรมในช่วงวิกฤตินี้ซึ่งการหารือร่วมกันเบื้องต้นได้ขอความร่วมมือกับบริษัทผู้นำเข้าปุ๋ยซึ่งทุกฝ่ายยินดีรับฟังความคิดเห็นเพื่อหาทางออกร่วมกันให้เกษตรกรและผู้ประกอบการสามารถอยู่ได้โดยจะรายงานให้นายกรัฐมนตรีฯรับทราบต่อไป
สำหรับภาพรวมการนำเข้าปุ๋ยยูเรีย46-0-0ระหว่างเดือนม.ค.-มิ.ย. 2564กรมวิชาการเกษตรรายงานว่ามีปริมาณนำเข้าปี2563จำนวน1.065ล้านตันปี2564จำนวน1.234ล้านตันเพิ่มขึ้น15.90%มูลค่านำเข้าปี2563จำนวน8,667.920ล้านบาทปี2564จำนวน14,015.532ล้านบาทเพิ่มขึ้น61.69%อีกทั้งราคาเฉลี่ยต่อตันปี2563จำนวน8,138.65บาทปี2564จำนวน11,354.38บาทเพิ่มขึ้น39.51%ในส่วนของราคานำเข้าปี2564ราคาสูงสุด12,075.22บาทต่อตัน และราคาต่ำสุด10,195.10บาทต่อตัน.